Molitva svetog Augustina Hipponskog
Pred oči tvoje, Gospodine, grijehe svoje iznosimo i muke koje nas stigoše ispostavljamo.

Ako gledamo zlo koje učinismo:manje je što trpimo, a veće je što smo zaslužili. 

Teže je što smo počinili, lakše je što podnosimo.

Osjećamo kaznu zbog grijeha, a ipak u svojoj tvrdoglavosti ne prestajemo griješiti.

Tvoji bičevi taru nas slabe, ali se naša zloća ne mijenja.

U mukama je bolno naše srce, ali glave ne prigibamo.

Od boli uzdišemo, ali u životu ne postajemo bolji.

Ako čekaš, ne popravljamo se; Ako kazniš, ne možemo podnositi.

Kad nas pokaraš, ispovijedamo što smo učinili; a kad nestane pokaranja, zaboravljamo što smo oplakivali.

Ako pružiš ruku, obećavamo dobro činiti; ako makneš mač s naših glava, ne ispunjamo što smo obećali.

Ako nas udariš, vičemo da oprostiš; ako nam oprostiš, opet izazivamo da nas kazniš.

Evo, Gospodine, priznajemo se krivcima jer znamo da ćeš nas s pravom uništiti ako nam ne oprostiš.

Daj, svemogući Oče, da dobijemo što nismo zaslužili, jer ti si iz ništa učinio one koji te mole. 

Po Kristu Gospodinu našem. 

Amen.

Molitve